Frode Haltli

Frode Haltli (født 15. mai 1975 i Levanger, oppvokst i Våler) er en norsk trekkspiller. 

Haltli er utdannet på akkordeon ved Norges musikkhøgskole og i Solistklassen ved Det Kgl danske musikkonservatorium. Han har vunnet NM i trekkspill syv ganger, vant NRKs Talentiaden 1991 og mottok Hedmark fylkes kulturpris 1991, samt sølv i den internasjonale Gaudeamus-konkurransen 1999.  Under Festspillene i Bergen 2000 ble han kåret til Rikskonsertenes «Årets unge artist» 2001, og han  mottok samme år «Musikkens venners Debutantpris». 

Han ga ut debutalbumet Looking on Darkness på ECM i 2002. Dette ga ham Spellemannprisen 2002 i klassen samtidsmusikk. Senere har han utgitt en rekke soloalbum bl.a. på ECM, SMP, Hubro og Simax. 

Komponister som Sam Hayden, Maja S.K. Ratkje, Jo Kondo, Rolf Wallin, Hans Abrahamsen og Bent Sørensen har skrevet verker spesielt til ham.

Han har medvirket på en rekke utgivelser med blant annet trioen POING (1999-) med Rolf-Erik Nystrøm og Håkon Thelin, impro-ensemblet No Spaghetti Editions, folkemusikkgruppa RUSK (med Unni Løvlid og Vegar Vårdal), med Håkon Kornstad Trio, Ragnhild Furebotten Trio, og i i duoer med Trygve Seim, Gjermund Larsen, Garth Knox, Catharina Chen og Atle Sponberg. 

Han har også virket som komponist, blant annet til sitt eget Avant Folk ensemble, som har utgitt flere album på Hubro/Grappa. Han har også komponert for teater, bestillingsverket Grenseskogen til Osa-festivalen 2015 (utgitt som Border Woods på Hubro i 2019), og sammen med Maja S.K. Ratkje lagde han musikken til Elfriede Jelineks hørespill Neid (Bayerische Rundfunk, 2011). 

Mer kuriøst kan nevnes at hans fremføring var gave ved bryllupet til Kronprins Haakon, samt i Ingrid Alexandras dåp.

Haltli underviste i akkordeon ved Norges musikkhøgskole fra 2011 til 2016, og er i dag frilans musiker og komponist på heltid. Han er medlem i Norsk Komponistforening siden 2017.

Priser 
 1991 Talentiaden, NRK TV, fagjuryens 1.pris
 1991 Hedmark fylkes kulturpris 
 1999 Internationaal Gaudeamus Vertolkers Concours, 2.pris
 2000 Årets unge solist 2001, Rikskonsertene 
 2003 Spellemannprisen 2002, samtidsmusikk for Looking on Darkness
 2004 Prix Gus viseur (Frankrike), samtidsmusikk for Looking on Darkness
 2006 Fegerstenstiftelsens musikkpris 
 2008 nominert til Spellemannprisen 2007, åpen klasse for Passing Images
 2013 Nominert til Spellemannprisen 2012, klasse samtid for Arne Nordheim Complete Accordion Works
 2015 Nominert til Spellemannprisen 2014, klasse samtid for Vagabonde Blu
2018 Nominert med POING til Spellemannsprisen 2017, klasse samtid for Saan
 2019 Nominert til Folkelarmprisen i åpen klasse for Salika, Molika (med Erlend Apneseth Trio)
2020 Hundai Nordic Music Prize – hederlig omtale for Salika, Molika (med Erlend Apneseth Trio)
 2020 Spellemann 2019, åpen klasse for Salika, Molika (med Erlend Apneseth Trio) 
 2021 Gammleng-prisen i klassen musiker

Diskografi
 Frode Haltli: Looking on Darkness (ECM New Series, 2002) 
 Frode Haltli: Passing images (ECM, 2007)
 Trygve Seim/Frode Haltli: Yeraz (ECM, 2008)
 Frode Haltli: Arne Nordheim Complete Accordion Works (Simax Classics, 2012)
 Frode Haltli: Vagabonde Blu (Hubro, 2014)
 Frode Haltli: Air (ECM New Series, 2016) med TrondheimSolistene og Arditti Quartet
 Frode Haltli: Avant Folk (Hubro , 2018)
Frode Haltli: Border Woods  (Hubro, 2019)
Frode Haltli: Selected Solo Works, Vol. 1-3 (SMP, 2020)
Frode Haltli: Avant Folk II  (Hubro, 2021)

Med POING 
 POING: Giants of Jazz (LLRR, 2003)
 POING: Planet POING (Jazzaway, 2005)
 Maja S.K. Ratkje: River Mouth Echoes (Tzadik, 2008) (POING: essential extensions)
 POING+Maja Ratkje: Wach auf! (Øra Fonogram, 2011)
Telemark Chamber Orchestra: Thommesen/Bibalo (Fabra, 2012) 
 Eivind Buene: Into the Void (Lawo, 2014)
 POING: Sur POING (Aurora/Grappa, 2016)
 POING & Maja S.K. Ratkje: Kapital & Moral (Grappa, 2016)
POING & Lars Lillo-Stenberg + Lasse Marhaug: Stakkars Oslo (Crispin Glover Records, 2017)
Jan Erik Mikalsen: Saan (Aurora/Grappa, 2017)

Diverse utgivelser (utvalg)

 Oslo Sinfonietta: Faces (Albedo, 2000)
No Spaghetti Edition: Listen ...and tell me what it was (Sofa, 2001)
RUSK: RUSK (Heilo/Grappa, 2002)
 No Spaghetti Edition: Pasta Variations (Sofa, 2002)
The Source: The Source of Different Cikadas (ECM, 2002)
Klaus Ib Jørgensen: ...and the Lotus Rose, Quietly, Quietly (DaCapo, 2002)
 Trygve Seim: Sangam (ECM, 2004)
Eirik Raude: I Ching (Simax, 2004) 
 Bridges: Live in China (Grappa), 2005)
 RUSK: RUSK II (Heilo/Grappa, 2006)
 Ragnhild Furebotten: Endelig vals (Ta:lik, 2007)
 Gjermund Larsen og Bom Basker: Går i fjøs (Øra, 2009)
 Jexper Holmen: Oort Cloud (DaCapo, 2010)
Ingebjørg Loe Bjørnstad: Hæm (Øra Fonogram, 2013)
Lars Andreas Haug Band: Conrairo (Curling Legs, 2013)
Andreas Ulvo / Sigurd Hole / Frode Haltli: StaiStua (NorCD, 2016)
Trygve Seim: Rumi Songs (ECM, 2016)
Håkon Kornstad Trio: Im Treibhaus (Grappa, 2018)
Bonnie ‘Prince’ Billy: Wild is the Will (Dragcity 2018)
Snowflake Trio: Sun Dogs (Ta:lik, 2019)
 Erlend Apneseth Trio: Salika, Molika (Hubro / Grappa Musikkforlag AS, 2019)
Hans Kjorstad (med Frode Haltli, Håkon Thelin og Per Oddvar Johansen): Veningo utta’om råket (Motvind Records, 2019)
Ragnhild Furebotten: Klopper (Ta:lik 2019)
Eli Storbekken og Sigurd Hole: Spellstenen (Grappa, 2020)
Det norske jentekor: The Beauty That Still Remains (2L, 2020)
Håkon Kornstad Trio: For You Alone (Jazzland, 2021)

Referanser

Eksterne lenker 
 
 
 Medlemsside ; Norsk Komponistforening
ECM artistprofil

Norske trekkspillere
Personer fra Levanger kommune
Personer fra Våler kommune i Hedmark
Vinnere av Spellemannprisen